CELEX: 31991R3652
Language: el
Date: 1991-12-13 00:00:00
Title: Κανονισμός ( ΕΟΚ ) αριθ. 3652/91 της Επιτροπής της 13ης Δεκεμβρίου 1991 περί αποκαταστάσεως της εφαρμογής τελωνειακών δασμών για προϊόντα των κωδικών ΣΟ 4011 και 4013, καταγωγής Βραζιλίας, δικαιούχου των προβλεπόμενων στον κανονισμό ( ΕΟΚ ) αριθ. 3831/90 του Συμβουλίου δασμολογικών προτιμήσεων

Avis juridique important

|

31991R3652

Κανονισμός ( ΕΟΚ ) αριθ. 3652/91 της Επιτροπής της 13ης Δεκεμβρίου 1991 περί αποκαταστάσεως της εφαρμογής τελωνειακών δασμών για προϊόντα των κωδικών ΣΟ 4011 και 4013, καταγωγής Βραζιλίας, δικαιούχου των προβλεπόμενων στον κανονισμό ( ΕΟΚ ) αριθ. 3831/90 του Συμβουλίου δασμολογικών προτιμήσεων  

Επίσημη Εφημερίδα αριθ. L 348 της 17/12/1991 σ. 0010 - 0010

ΚΑΝΟΝΙΣΜΟΣ (ΕΟΚ) αριθ. 3652/91 ΤΗΣ ΕΠΙΤΡΟΠΗΣ  της 13ης Δεκεμβρίου 1991  περί αποκαταστάσεως της εφαρμογής τελωνειακών δασμών για προϊόντα των κωδικών ΣΟ 4011 και 4013, καταγωγής Βραζιλίας, δικαιούχου των προβλεπόμενων στον κανονισμό (ΕΟΚ) αριθ.  3831/90 του Συμβουλίου δασμολογικών προτιμήσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί της εφαρμογής των γενικευμένων δασμολογικών προτιμήσεων κατά το έτος 1991 για ορισμένα κλωστοϋφαντουργικά προϊόντα καταγωγής αναπτυσσομένων χωρών (1), και ιδίως το άρθρο 9,  Εκτιμώντας:  ότι, με βάση τα άρθρα 1 και 6 του εν λόγω κανονισμού, χορηγείται αναστολή των τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, άλλα από αυτά που καθορίζονται στη στήλη 4 του παραρτήματος Ι, στα πλαίσια των  προτιμησιακών δασμολογικών οροφών που καθορίζονται στη στήλη 6 του εν λόγω παραρτήματος Ι- ότι, σύμφωνα με το άρθρο 7 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών δύναται να  επαναφερθεί σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών-  ότι για τα προϊόντα των κωδικών ΣΟ 4011 και 4013, καταγωγής Βραζιλίας, η οροφή διαμορφώνεται σε ύψος 4 079 000 Ecu- ότι, στις 25 Σεπτεμβρίου 1991, οι εισαγωγές των εν λόγω προϊόντων καταγωγής Βραζιλίας στην Κοινότητα έχουν καλύψει διά καταλογισμού το  επίπεδο της εν λόγω οροφής-  ότι ενδείκνυται να επαναφερθούν οι τελωνειακοί δασμοί για τα εν λόγω προϊόντα έναντι της Βραζιλίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 20 Δεκεμβρίου 1991, η είσπραξη δασμών, η οποία είχε ανασταλεί με βάση τον κανονισμό (ΕΟΚ) αριθ. 3831/90, επαναφέρεται κατά την εισαγωγή στην Κοινότητα των παρακάτω προϊόντων, καταγωγής Βραζιλίας:       Αύξων  αριθμός  Κωδικός ΣΟ  Περιγραφή εμπορευμάτων      10.0500  4011 40 00  4011 50 10  4011 50 90  4013 20 00  4013 90 10  Επίσωτρα με πιεσμένο αέρα καινούρια, από καουτσούκ, των τύπων που χρησιμοποιούνται για ποδήλατα και μοτοσυκλέτες και επίσωτρα για ελαφρά (αγωνιστικά) ποδήλατα      Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Δεκεμβρίου 1991. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 1.